ჰოლოდომორი

ჰოლოდომორი (,  შქირენათ ღურა) — მასობური შქირენა, ნამუქჷთ 1933 წანაშ პირველ ნორთის უკრაინაშ სსრ-იშ შანულამი ტერიტორია იკათჷ დო დოხოლაფირო 2,2 მილიონი ადამიერი ქეიკიბირჷ (კანკალე მუნაჩემეფით 10 მილიონშახ). შქირენა გჷმოჭანაფილი რდჷ პოლიტიკათ, ნამუქჷთ კერზო მეურნეეფი აძვილებურო ქაკათინეს კოლექტიურ მეურნობეფს. რე მოარზება, ნამჷ-და ჰოლოდომორი ხელუანურო რდჷ გჷმოჭანაფილი უკრაინული ნაციონალიზმიშ ინაშკვიდაფალო დო თეშნერო იურიდიული თოლწონუათ გენოციდო შილებე იკოროცხას. შხვა მოარზებათ, ჰოლოდომორი სხუნუეფიშ ინდუსტრიალიზაციაწკჷმა მერსხილი რადიკალური ეკონომიკური თირუეფით გჷმოჭანაფილი ტრადიციული დინოხმეურნობეფიშ მოლასუაშ შედეგი რდჷ.

2003 წანას, გოეროს მეღებული ართობური დეკლარაციაქ მასობური შქირენა ტოტალიტარული რეჟიმიშ  პოლიტიკაშ დო ვაჰუმანური ქიმინუეფიშ შედეგო აღიარჷ, ნამუსჷთ სხუნუეფიშ რსხუს მილიონობათ უკრაინალიშ, რუსიშ, ყაზახიშ დოშხვა ერუანობაშ კათაშ გოჭყვიდუა გჷმიჭანუ. 2024 წანაშ ეკენიაშო, უკრაინაშ პარლამენტიქ დო დოხოლაფირო 31 შხვა ქიანაშ თარობაქ სხუნუეფიშ თარობაშ ქიმინუეფი გენოციდო მირჩქინჷ. 2008 წანაშ 23 გჷმათუთას, ევროპაშ პარლამენტიქ მიღჷ რეზოლუცია, ნამუქჷთ ჰოლოდომორი კოჩიშობაშ სააწმარენჯოთ ნაქიმინა დჷნაშებუო იჩინჷ.

ტერმინი ჰოლოდომორი  ღოზის გუთმუსვანს თიჯგურა ღანკმეწურაფილ ასპექტეფს, მუჭომით რე გალენური მოხვარაშ ვარება, არძა ოჸოფარინუ ოჩამურიშ გილანწყუმა დო მახორობაშ გინოყარაფაშ გოხურგუა. რდჷ დო ვარი ჰოლოდომორიშ გენოციდი, დიო ხოლო აკადემიური დებეფიშ მეკონი რე. კანკალემენცარი კოროცხუნს, ნამჷ-და შქირენა დოგეგმილი რდჷ იოსებ სტალინიშით უკრაინული ზოხორინალაშ მოხუჯე ყარაფიშ ეშანარგუსალო. ჰოლოდომორი შხირას ელაზჷმაფილი რე ჰოლოკოსტიშ დგომარობაწკჷმა. თეწკჷმა, კანკალე ისტორიკოსის ჰოლოდომორშა გენოციდი უჯოხო.
2018 წანაშ 3 გჷმათუთას, ააშ-იშ კონგრესიშ წჷმმარინაფალეფიშ პალატაქ გინოჭყვიდჷ, ნამუშ მეჯინათ ჰოლოდომორი უკრაინალი კათაშ გენოციდო იჸუ აღიარაფილქ.

 ლიტერატურა 
 Applebaum, Anne. Red Famine: Stalin's War on Ukraine (2017); 496 pp online review; another review, another review








 Levon Chorbajian, George Shirinian (Hrsg.): Studies in Comparative Genocide. New York 1999. ISBN 0-312-21933-4 
 Robert Conquest: La grande terreur, précédé des „Sanglantes moissons : Les purges staliniennes des années 30". R. Laffont, Paris 1995. ISBN 2-221-06954-4 
 Robert Conquest: Ernte des Todes. Stalins Holocaust in der Ukraine 1929 - 1933. Langen Müller, München 1988, 1997. ISBN 3-7844-2169-5 

რესურსეფი ინტერნეტის



 Famine in Ukraine 1932–1933  at the Central State Archive of Ukraine (photos, links)
 Stanislav Kulchytsky, Italian Research on the Holodomor, October 2005.
 Stanislav Kulchytsky, „Why did Stalin exterminate the Ukrainians? Comprehending the Holodomor. The position of Soviet historians“Six-part series from Den: Part 1, Part 2, Part 3, Part 4, Part 5, Part 6; Kulchytsky on Holodomor 1–6
 ინტერვიუ ვიქტორ იუშჩენკოწკჷმა ჰოლოდომორიშ გეშა  
 Famine Genocide Commemorative Committee Ukrainian Canadian Congress, Toronto Branch  
 Ukrainian Genocide Famine Foundation USA  
 მუჟანსჷთ სტალინი კათას კანიბალეფო გინმართინაუნდჷ 

სქოლიო

კატეგორია:უკრაინაშ ისტორია
კატეგორია:სხუნუეფიშ რსხუშ ისტორია
კატეგორია:პოლიტიკური რეპრესიები სხუნუეფიშ რსხუს
კატეგორია:გენოციდი
კატეგორია:ცენზურა სხუნუეფიშ რსხუს
კატეგორია:პროპაგანდა
კატეგორია:პროპაგანდა სხუნუეფიშ რსხუს